Document ID: 31995R1120

ΚΑΝΟΝΙΣΜΟΣ (ΕΚ) αριθ. 1120/95 ΤΗΣ ΕΠΙΤΡΟΠΗΣ της 17ης Μαΐου 1995 για προσωρινή αναστολή του προκαθορισμού των επιστροφών στον τομέα των αυγών και του κρέατος των πουλερικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3652/81 της Επιτροπής της 18ης Δεκεμβρίου 1981 περί ειδικών λεπτομερειών εφαρμογής του καθεστώτος των πιστοποιητικών προκαθορισμού των επιστροφών στους τομείς του κρέατος των πουλερικών και των αυγών (1), όπως τροποποιήθηκε τελευταία από τον κανονισμό (ΕΚ) αριθ. 1030/95 (2), και ιδίως το άρθρο 4,
Εκτιμώντας:
ότι ο κανονισμός (ΕΟΚ) αριθ. 3652/81 προβλέπει μέτρα προκειμένου να εξασφαλισθεί η τήρηση του ποσοτικού περιορισμού των πιστοποιητικών με προκαθορισμό της επιστροφής των οποίων η διάρκεια ισχύος υπερβαίνει τις 30 Ιουνίου 1995, που κατατίθενται σύμφωνα με τον κανονισμό (ΕΚ) αριθ. 974/95 της Επιτροπής της 28ης Απριλίου 1995, περιορισμένων μεταβατικών μέτρων που αφορούν την εφαρμογή της γεωργικής συμφωνίας του Γύρου της Ουρουγουάης (3) 7 ότι οι ποσότητες για τις οποίες έχουν υποβληθεί στις 8 και 9 Μαΐου 1995 αιτήσεις για προκαθορισμό των επιστροφών είναι μεγαλύτερες από την κανονική διάθεση που έχει παρατηρηθεί τόσο στον τομέα των αυγών όσο και σ' εκείνο του κρέατος των πουλερικών και ότι ο κανονισμός (ΕΚ) αριθ. 1075/95 της Επιτροπής (4) έχει καθορίσει ποσοστό αποδοχής για τις ζητούμενες ποσότητες δυνάμει του κανονισμού (ΕΚ) αριθ. 974/95 7 ότι πρέπει, συνεπώς, να μη γίνονται πλέον αποδεκτές οι αιτήσεις προκαθορισμού των επιστροφών, δυνάμει του κανονισμού (ΕΚ) αριθ. 974/95, έως τις 31 Μαΐου 1995 και να απορριφθούν οι εκκρεμούσες αιτήσεις 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κρέατος Πουλερικών και Αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Όσον αφορά τον προκαθορισμό των επιστροφών που γίνεται δυνάμει του άρθρου 1 του κανονισμού (ΕΚ) αριθ. 974/95 στους τομείς των αυγών και του κρέατος πουλερικών, η κατάθεση των αιτήσεων αναστέλλεται από 18 έως 31 Μαΐου 1995.
Άρθρο 2
Ο παρών κανονισμός αρχίζει να ισχύει στις 18 Μαΐου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Μαΐου 1995.

Labels: 3
17
15